CELEX: 32019D1326
Language: fi
Date: 2019-08-05 00:00:00
Title: Komission täytäntöönpanopäätös (EU) 2019/1326, annettu 5 päivänä elokuuta 2019, Euroopan parlamentin ja neuvoston direktiivin 2014/30/EU tueksi laadituista sähkömagneettista yhteensopivuutta koskevista yhdenmukaistetuista standardeista

6.8.2019   
               
               
                  FI
               
               
                  Euroopan unionin virallinen lehti
               
               
                  L 206/27
               
            
         KOMISSION TÄYTÄNTÖÖNPANOPÄÄTÖS (EU) 2019/1326,
         annettu 5 päivänä elokuuta 2019,
         Euroopan parlamentin ja neuvoston direktiivin 2014/30/EU tueksi laadituista sähkömagneettista yhteensopivuutta koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2014/30/EU (2) 13 artiklan mukaisesti sähkölaitteiden, jotka ovat yhdenmukaistettujen standardien, joiden viitetiedot on julkaistu Euroopan unionin virallisessa lehdessä, tai niiden osien mukaisia, oletetaan olevan kyseisten standardien tai niiden osien kattamien, mainitun direktiivin liitteessä I säädettyjen olennaisten vaatimusten mukaisia.
                  
               
                     (2)
                  
                  
                     Komissio esitti komission täytäntöönpanopäätöksessä C(2016)7641 (3) Euroopan standardointikomitealle (CEN), Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön direktiivin 2014/30/EU mukaisen sähkömagneettista yhteensopivuutta koskevan yhdenmukaistetun standardin laatimiseksi, tarkistamiseksi ja saattamiseksi päätökseen.
                  
               
                     (3)
                  
                  
                     CEN ja Cenelec laativat täytäntöönpanopäätöksen C(2016)7641 perusteella laitteiden kytkimiä koskevan yhdenmukaistetun standardin EN IECE 61058–1:2018 ja multimedialaitteita koskevan yhdenmukaistetun standardin EN 55035:2017. CEN ja Cenelec tarkistivat mainitun päätöksen perusteella sisäisellä voimanlähteellä varustettuja koneita koskevan yhdenmukaistetun standardin EN 13309:2010 ja virrankatkaisimia koskevan yhdenmukaistetun standardin EN 50557:2011, joiden viitetiedot on julkaistu Euroopan unionin virallisessa lehdessä (4), jotta ne mukautettaisiin tekniikan kehitykseen.
                  
               
                     (4)
                  
                  
                     Komissio on yhdessä CENin ja Cenelecin kanssa arvioinut, täyttävätkö standardit EN IEC 61058–1:2018, EN 55035:2017, EN ISO 13766–1:2018 ja EN 63024:2018 täytäntöönpanopäätöksessä C(2016) 7641 vahvistetun pyynnön.
                  
               
                     (5)
                  
                  
                     Standardit EN IEC 61058–1:2018, EN 55035:2017, EN ISO 13766–1:2018 ja EN 63024:2018 täyttävät vaatimukset, jotka niiden on tarkoitus kattaa ja jotka vahvistetaan direktiivissä 2014/30/EU. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (6)
                  
                  
                     CENELEC laati oikaisun EN 61000-6-5:2015/AC:2018–01 oikaistakseen yhdenmukaistetun standardin EN 61000-6-5:2015, jonka viitetiedot on julkaistu Euroopan unionin virallisessa lehdessä (5). Koska kyseisessä oikaisussa tehdään merkittäviä teknisiä korjauksia ja jotta voidaan varmistaa standardin EN 61000-6-5:2015 asianmukainen ja johdonmukainen soveltaminen, on aiheellista julkaista yhdenmukaistetun standardin viitetiedot ja oikaisun viite Euroopan unionin virallisessa lehdessä.
                  
               
                     (7)
                  
                  
                     Standardit EN 13309:2010 ja EN 50557:2011 on tarkistettu ja standardi EN 61000-6-5:2015 on oikaistu. Sen vuoksi on aiheellista poistaa mainittujen standardien viitetiedot Euroopan unionin virallisesta lehdestä. Jotta valmistajille annettaisiin riittävästi aikaa valmistautua tarkistettujen ja oikaistujen standardien soveltamiseen, on tarpeen lykätä mainittujen standardien viitetietojen poistamista.
                  
               
                     (8)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimuksien täyttymisestä siitä päivästä alkaen, jona standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan Euroopan unionin virallisessa lehdessä direktiivin 2014/30/EU tueksi laadittujen sähkömagneettista yhteensopivuutta koskevien yhdenmukaistettujen standardien viitetiedot, jotka luetellaan tämän päätöksen liitteessä I.
         
         
            2 artikla
            Poistetaan Euroopan unionin virallisesta lehdestä direktiivin 2014/30/EU tueksi laadittujen sähkömagneettista yhteensopivuutta koskevien yhdenmukaistettujen standardien viitetiedot, jotka luetellaan tämän päätöksen liitteessä II, mainitussa liitteessä vahvistetuista päivämääristä lähtien.
         
         
            3 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 5 päivänä elokuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2014/30/EU, annettu 26 päivänä helmikuuta 2014, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta (EUVL L 96, 29.3.2014, s. 79).
         
            (3)  Komission täytäntöönpanopäätös C(2016)7641, annettu 30 päivänä marraskuuta 2016, sähkömagneettista yhteensopivuutta koskevan jäsenvaltioiden lainsäädännön yhdenmukaistamisesta 26 päivänä helmikuuta 2014 annetun Euroopan parlamentin ja neuvoston direktiivin 2014/30/EU tueksi laadittuja yhdenmukaistettuja standardeja koskevasta standardointipyynnöstä Euroopan standardointikomitealle, Euroopan sähkötekniikan standardointikomitealle ja Euroopan telealan standardointilaitokselle.
         
            (4)  EUVL C 246, 13.7.2018, s. 1.
         
            (5)  EUVL C 246, 13.7.2018, s. 1.
      
      
         
            LIITE I
            
                        Nro
                     
                     
                        Standardin viitetiedot
                     
                  
                        1.
                     
                     
                        EN ISO 13766–1:2018
                        Maansiirto- ja rakennuskoneet – Sähkömagneettinen yhteensopivuus (EMC) sisäisellä sähkövirranlähteellä varustettujen koneiden kanssa – Osa 1: Sähkömagneettista yhteensopivuutta koskevat yleiset vaatimukset tavanomaisissa sähkömagneettisissa ympäristöolosuhteissa (ISO 13766–1:2018)
                     
                  
                        2.
                     
                     
                        EN 55035:2017
                        Multimedialaitteiden sähkömagneettinen yhteensopivuus – Häiriönsietovaatimukset
                     
                  
                        3.
                     
                     
                        EN 61000-6-5:2015 Sähkömagneettinen yhteensopivuus (EMC) - Osa 6-5: Yleiset standardit – Häiriönsieto voimalaitoksissa ja sähköasemilla käytettävissä laitteissa
                        EN 61000-6-5:2015/AC:2018–01
                     
                  
                        4.
                     
                     
                        EN IEC 61058–1:2018
                        Laitteiden kytkimet – Osa 1: Yleiset vaatimukset
                     
                  
                        5.
                     
                     
                        EN 63024:2018
                        Kotitalouskäyttöön ja vastaaviin käyttötarkoituksiin tarkoitettujen virrankatkaisimien, ylivirtasuojalla varustettujen vikavirtasuojakytkimien (YVVSK) ja vikavirtasuojakytkimien (VVSK) automaattisia jälleenkytkentälaitteita (ARD) koskevat vaatimukset (IEC 63024:2017, muutettu)
                     
                  
      
      
         
            LIITE II
            
                        Nro
                     
                     
                        Standardin viitetiedot
                     
                     
                        Peruuttamispäivä
                     
                  
                        1.
                     
                     
                        EN 13309:2010 Rakennuskoneet - Sisäisellä virranlähteellä varustettujen koneiden sähkömagneettinen yhteensopivuus
                     
                     
                        30.6.2021
                     
                  
                        2.
                     
                     
                        EN 50557:2011 Kotitalouskäyttöön ja vastaaviin käyttötarkoituksiin tarkoitettujen virrankatkaisimien, ylivirtasuojauksella varustettujen vikavirtasuojakytkimien (YVVSK) ja vikavirtasuojakytkimien (VVSK) automaattisia jälleenkytkentälaitteita (ARD) koskevat vaatimukset
                     
                     
                        17.1.2021
                     
                  
                        3.
                     
                     
                        EN 61000-6-5:2015 Sähkömagneettinen yhteensopivuus (EMC) - Osa 6-5: Yleiset standardit – Häiriönsieto voimalaitoksissa ja sähköasemilla käytettävissä laitteissa
                     
                     
                        31.1.2020